CELEX: 22004D0075
Language: hr
Date: 2004-06-08 00:00:00
Title: Odluka Zajedničkog odbora EGP-a br. 75/2004 od 8. lipnja 2004. o izmjeni Dodatka XI. (Telekomunikacijske usluge) Sporazumu o EGP-u

11/Sv. 98
            
            
               HR
            
            
               Službeni list Europske unije
            
            
               89
            
         22004D0075
   
               L 349/33
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 75/2004
   od 8. lipnja 2004.
   o izmjeni Dodatka XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Dodatak XI. Sporazumu je izmijenjen Sporazumom o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike u Europskom gospodarskom prostoru, potpisanom 14. listopada 2003. u Luksemburgu (1).
            
         
               (2)
            
            
               Odluka Komisije 2003/490/EZ od 30. lipnja 2003. u skladu s Direktivom 95/46/EZ Europskog parlamenta i Vijeća o odgovarajućoj zaštiti osobnih podataka u Argentini treba se unijeti u Sporazum,
            
         ODLUČIO JE:
   Članak 1.
   Iza točke 5.ef (Odluka Komisije 2002/16/EZ) Dodatka XI. Sporazumu umeće se sljedeća točka:
   
               „5.eg
            
            
               
                  32003 D 0490: Odluka Komisije 2003/490/EZ od 30. lipnja 2003. u skladu s Direktivom 95/46/EZ Europskog parlamenta i Vijeća o odgovarajućoj zaštiti osobnih podataka u Argentini (SL L 168, 5.7.2003., str. 19.).”
            
         Članak 2.
   Vjerodostojnima se smatraju tekstovi Odluke 2003/490/EZ na islandskom i norveškom jeziku koji će se objaviti u posebnom dodatku o EGP Službenom listu Europske unije.
   Članak 3.
   Ova Odluka stupa na snagu 9. lipnja 2004., pod uvjetom da je Zajednički odbor EGP-a (2) primio sve obavijesti u skladu s člankom 103. stavkom 1. Sporazuma.
   Članak 4.
   Ova će se Odluka objaviti u odjeljku o EGP-u Službenom listu Europske unije, te u njegovom Dodatku o EGP-u.
   
      Sastavljeno u Bruxellesu 8. lipnja 2004.
      
         
            Za Zajednički odbor EGP-a
         
         
            Predsjednik
         
         S. GILLESPIE
      
   
   
      (1)  SL L 130, 29.4.2004., str. 3.
   
      (2)  Ustavni zahtjevi nisu navedeni.